b'\n_START_ARTICLE_\nMileva Ukmar\n_START_SECTION_\n\xc5\xbdivljenje in delo\n_START_PARAGRAPH_\nMileva Boltar rojena v dru\xc5\xbeini \xc5\xbeelezni\xc5\xa1kega uslu\xc5\xbebenca je osnovno \xc5\xa1olo  v letih 1912\xe2\x80\x931917 obiskovala v Trstu in Splitu, gimnazijo 1917\xe2\x80\x931925 v Splitu, Ljubljani in Zagrebu, tu je od 1925\xe2\x80\x931928 poslu\xc5\xa1ala predavanja na slavisti\xc4\x8dnem oddelku filozofske fakultete in hkrati \xc5\xa1tudirala igralstvo na Dr\xc5\xbeavni gluma\xc4\x8dki \xc5\xa1koli (u\xc4\x8ditelj ji je  mdr. bil tudi H. Nu\xc4\x8di\xc4\x8d), 1929 je opravila zaklju\xc4\x8dni izpit. Januarja 1930 je bila sprejeta v ansambel Drame SNG v Ljubljani in ostala njegova \xc4\x8dlanica do upokojitve avgusta 1960. Umrla je na zdravljenju v Arlesheimu, pokopana je v Ljubljani. _NEWLINE_S svojo osebnostjo, zvonkim glasom in lepo dikcijo se je uveljavila predvsem v klasi\xc4\x8dnem repertoarju. Pod re\xc5\xbeijskim vodstvom C. Debevca je odigrala vrsto likov doma\xc4\x8de in tuje dramatike.'